36aaf9309cd5a562da0d44862603deba

 Jeg fandt ud af at min søster er blevet kæreste med en udlænding. Jeg er ikke racist eller noget, jeg synes det er godt at hun har fået en kæreste. Men hun vil gerne have at han kommer på besøg i sommerferien og jeg har bare den her fornemmelse af at han gerne vil være fysisk sammen med hende. Hun er 17 år, men jeg kan bare ikke holde tanken ud. For jeg synes hun er for ung, og jeg holder virkelig meget af hende, også selvom jeg ikke viser det. Jeg har kun snakket med hendes kæreste to gange, og han virker rigtig sød, men jeg har bare den fornemmelse at han kunne finde på det. Hvad skal jeg gøre?? D: 
Min søsters kæreste
===================


ungzone.dk
2020.05

 Hej "den fortabte"  
  
Nu er det jo sådan at din søster i følge lovgivningen ikke er for ung til at være sammen med drenge. Men selvfølgelig kan jeg godt forstå at du er bekymret for din søster, for man kan jo stadig være mentalt ikke parat til at have sex.   
Nu er det jo ikke sikkert at din søster har tænkt sig at være sammen med sin kæreste på den måde, selvom han måske gerne vil. Men jeg synes at hvis det virkelig går dig på, så skal du da tage en snak med din søster og fortælle hende hvordan du har det med det. Men forhåbentligt kan hun selv sige fra.   
Til sidst vil jeg bare sige at han jo ikke behøver at være "slemmere" fordi han er udlænding, mange "danske fyre" kan opføre sig værre :)  
  
  
De bedste hilsner fra  
Charlotte 

Kære "Den fortabte",  


Til at starte med vil jeg lige understrege at sex ikke er en forbrydelse, snarer en dejlig intim ting man kan dele med sin partner, som også styrker forholdet.

Gennemsnitsalderen for danske unges første gang ligger på 16 år, så det ville være helt naturligt hvis hun føler sig klar til det.

Men det er jo 100 procent din søsters valg. Hvis hun føler sig klar til det, så skal hun jo gøre det der gør hende glad, men hvis hun ikke gør, så skal hun ikke lade sig presse af at han gerne vil.

Du kan jo evt. tage en snak med din søster om hvad hun føler omkring det med at han muligvis gerne vil have sex med hende. Hvis hun føler sig klar, så må du støtte hende i det. for det handler jo om din søster og ikke om dig. Men føler hun sig ikke klar, så må du støtte hende i det.

Jeg håber at du kunne bruge mit svar.

- C

 